શહેરના 80 ફૂટ રોડ ઉપર માતાની પડખે સુતેલી બાળકીને નશાખોર શખ્સ ઉઠાવી ગયો હતો અને નાલા નીચે લઇ જઈ દુષ્કર્મ આચર્યું હતું આ ઘટનામાં પોલીસે ગણતરીની કલાકોમાં જ આરોપીને દબોચી લઇ તેનો નશો ઉતારી નાખ્યો હતો પરંતુ અહીંયા વાત દુષ્કર્મની નહિ દારૂના નશામાં ભાન ભૂલી ગયા બાદ આ કૃત્ય આચરાયું હોય તેની છે શહેરમાં અમુક કુખ્યાત વિસ્તારોમાં ખૂણે ખૂણે દેશી દારૂ માંગો તેટલા પ્રમાણમાં મળે છે પોલીસના અથાગ પ્રયત્નો છતાં આ દેશી દારૂની બદી ડામી શકાતી નથી અને તેને લીધે જ હરદેવ જેવા નશાખોરો નશો કરીને આવું અધમ કૃત્ય કરી બેસે છે આ જધન્ય ઘટના બાદ હવે પોલીસ દ્વારા 10 દિવસ સુધી દેશી દારૂના ધંધાર્થીઓ ઉપર સતત ધોંસ બોલાવવાનું નક્કી કરવામાં આવ્યું છે જેના ભાગરૂપે ઉચ્ચ અધિકારીઓની સૂચનાથી યુનિવર્સીટી પીઆઇ ઠાકરના માર્ગદર્શન હેઠળ જુદી જુદી 5 ટિમો બનાવી 22 લિસ્ટેડ બુટલેગરોને ત્યાં વહેલી સવારે દરોડા પાડવામાં આવ્યા હતા રૈયાધારમાં વહેલી સવારે દરોડા પાડી વસંતબેન પ્રવીણભાઈ સાડમીયાને 10 લીટર, સોનલબેન રાજુભાઈ વાઘેલાને 10 લીટર, ગોરધન જકશીભાઈ જખાણીયાને 7 લીટર દારૂ સાથે અને રમેશ ઉર્ફે લાલો ભગવાનજીભાઈ વાગડિયાને 150 લીટર આથા સાથે ઝડપી લીધા હતા જયારે રોહિત ઉર્ફે પિયુષ પરેશભાઈ ડાભીની 142 મુજબ અટકાયત કરવામાં આવી હતી થોરાળા પોલીસે ચંપાબેન ધીરુભાઈ સોલંકીને 5 લીટર દારૂ સાથે ઝડપી લીધા હતા આ ઉપરાંત બી ડિવિઝન પોલીસે ગોવિંદ મોહનભાઇ મોત્રાણીયાને 5 લીટર દારૂ સાથે, આજી ડેમ પોલીસે હંસાબેન શામજીભાઈ વરાણીયાને 6 લીટર દારૂ સાથે અને માલવીયાનગર પોલીસે મુકેશ કેશાભાઈ પંચાલને 10 લીટર દારૂ સાથે ઝડપી લીધા હતા.